The Huffington Post

The Huffington Post (tuntud ka kui Huff Post, HuffPost või HuffPo) on USA uudisteportaal ja ajaveeb. 

Veebiportaal vahendab uudiseid, blogisid ja originaalsisu; uudiste teemad hõlmavad poliitikat, äri, meelelahutust, keskkonda ja infotehnoloogiat, pikemad kirjutised käsitlevad elustiili, kultuuri, tervist, kodu, naiste ja laste teemasid, on ka meelelahutuse ja kohalike uudiste rubriigid.

HuffPost alustas tööd 9. mail 2005.Andra Leurdijk; Mijke Slot, Ottilie Nieuwenhuis (2012). "The Newspaper Publishing Industry" (Technical Report). EU Commission. 2012 Veebiportaali asutasid Arianna Huffington, Kenneth Lerer, Andrew Breitbart ja Jonah Peretti. 7. veebruaril 2011 ostis AOL HuffPosti 315 miljoni dollariga ära ja Arianna Huffington sai Huffington Posti meediagrupi peatoimetajaks."Huffington, AOL CEO on Shared Vision for Online Content, Ads | PBS NewsHour | Feb. 7, 2011".Nico Pitney."AOL Agrees To Acquire The Huffington Post". AOL. 07.02.2011. 2012. aastal sai HuffPostist USA esimene ärieesmärkidel juhitav digitaalmeedia ettevõte, mis võitis Pulitzeri preemia.Matthew Flamm. "Digital media takes home a Pulitzer". Crain's New York Business.16.04.2012. 

Veebiväljaannet seostatakse Ameerika mõistes liberaalsete vaadetega. HuffPosti sümpaatia kaldub pigem demokraatide poole.Nick Denton. The Most Liberal Sites in America. Gawker. 3.04.08.

Veebikeskkonnal on järjest täienev kommentaarium, iga kuu kirjutavad kasutajad üle miljoni kommentaari. 2013. aasta augustist enam anonüümselt kommenteerida ei saa.
Versioonid
HuffPostil on hulk regionaalseid versioone. Seal saab lugeda Chicago, New Yorgi, Denveri, Los Angelese, San Francisco, Detroiti, Miami ja Hawaii uudiseid. Koostöös mujal maailmas asuvate meediaorganisatsioonidega on loodud ka rahvusvahelised HuffPosti veebilehed. Ingliskeelsetest riikidest on HuffPost ka Kanadas ja Suurbritannias. Lisaks inglise keelele on uudiseid võimalik lugeda saksa, itaalia, hispaania, portugali, jaapani, korea ja prantsuse keeles. Prantsuskeelsest HuffPostist on kolm versiooni: Prantsusmaalt, Kanada Québeci provintsist ja Magribi piirkonna riikidest lähtuv sisu.

Kaastöölised
Lisaks Arianna Huffingtoni kolumnidele ja kaastööliste tuumikgrupile (nt John Convers, Harry Shearer, Jeff Pollack ja Roy Sekoff) teeb Huffington Postile kaastööd suur hulk eri teemadel blogijaid: poliitikud, kuulsused, teadlased, poliitikavaatlejad jne.

Huffington Posti alamportaal Off The Bus pakub lugejaile võimalust rohujuuretasandi ajakirjanduseks – lugejad saavad ise sisu luua ja HuffPostile kohalikke poliitikauudiseid vahendada.Howard Fineman. HuffPost Launches Off The Bus Citizen Journalism Project Ahead of 2012 Elections. HuffPost. 07.07.2011.

Veebileht on investeerinud videoblogimisse ja paljud kaastöölised postitavad sinna videoklippe.

Vastuolud
Mitmed teadusteemadel kirjutavad blogijad ja uudisteportaalid on HuffPosti kritiseerinud, kuna seal avaldatakse kontrollimatult ja tasakaalustamatult alternatiivmeditsiini toetajate ja vaktsineerimisvastaste aktivistide artikleid.Simon Owens. "Science bloggers challenge credibility of Huffington Post "wellness" editor". Dailykos.com. 02.05.2009.Steven Novella. "The Huffington Post’s War On Science". Sciencebasedmedicine.org. Näiteks Uus-Inglismaa Skeptikute Ühingu president Steven Novella on HuffPosti kritiseerinud homöopaatia pooldaja Dana Ullmani blogisissekannete avaldamise pärast.Steven Novella. "Homeopathy Pseudoscience at the Huffpo". New England Skeptical Society.31.01.2011. On ka väidetud, et teadusteemadel blogijate vastuväiteid HuffPostis avaldatule on tsenseeritud.

Huffington Posti vastu on toimunud mitu streiki.Bill Lasarow. ''"Why our writers are on strike against the Huffington Post – Bill Lasarow". The Guardian. 05.03.2011. Aprillis 2011 esitas tuhandeid tasustamata blogijaid esindanud Jonathan Tasini HuffPosti vastu miljonitesse dollaritesse küündiva hagi. Kohus lükkas selle tagasi põhjendusega, et blogijad pakkusid oma teenust vabatahtlikult ja nende tasu oli avaldamine.Jeremy W. Peters. "Huffington Post Is Target of Suit on Behalf of Bloggers" 12.04.2011.

Poliitilised vaated
Kuigi Arianna Huffington on öelnud, et tema juhitav portaal ei edasta uudiseid mingist kindlast ideoloogilisest seisukohast, usuvad mitmed vabariiklased, et HuffPosti peal- ja juhtkirjade kirjutajad, blogijad ja kommenteerijad suhtuvad vabariiklaste vaadetesse vaenulikult ning kipuvad vabariiklastest kandidaate näitama negatiivses valguses.Michael Calderone. "Republicans flock to The Huffington Post". Politico.Com. 2009. 

Viited

Kategooria:Uudistesaidid
Kategooria:Ameerika Ühendriikide meedia